Diari Oficial de la Generalitat Valenciana


Sumari del DOGV 5489, del 13-04-2007 (2007/2887)

Informació pública de l'aprovació del Projecte d'Urbanització de la Zona entre el Carrer de Juanito Santero i el Centre de Tecnificació.
----------------------------------------------------------------------------------------------------------------------------------------

### Dades del document

Número de DOGV
:   5489

Data del DOGV
:   13-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2887


Data del document
:   13-02-2007

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

La Junta de Govern Local, en sessió celebrada el dia 12 de febrer de 2007, va adoptar entre altres, l'acord següent:  
9. Aprovació del Projecte d'Urbanització de la Zona entre el Carrer de Juanito Santero i el Centre de Tecnificació.  
Es dóna compte de l'expedient tramitat en relació amb l'epígraf precedent, els antecedents i raonaments del qual figuren, resumits, a continuació.  
El Servei d'Obres i Projectes de la Gerència Municipal d'Urbanisme ha redactat el Projecte d'Urbanització de la Zona entre el Carrer de Juanito Santero i el Centre de Tecnificació, que té com a objecte la definició dels treballs necessaris per a realitzar les obres d'urbanització de la zona a què afecta. En concret, es pretén condicionar per a usar-lo com a jardí i estacionament de vehicles l'espai delimitat pel carrer de Juanito Santero, des del carrer del Prevere Baltasar Carrasco i el camí de Ronda; el centre de tecnificació, el Col·legi el Tossal i una parcel·la pertanyent a l'IVVSA.  
La documentació que l'integra és la següent:  
Memòria.  
Annexos a la memòria (característiques generals del projecte, obres de fàbrica. murs, coordinació de serveis afectats, pla d'obra i classificació del contractista, estudi de seguretat i salut, relació valorada d'assajos, referència fotogràfica de l'estat actual, justificació de preus, i justificació del coeficient K de costos indirectes).  
Plans de situació, estat actual, demolicions, replantejament, perfils longitudinals, pavimentació, murs de maçoneria, murs de formigó, sanejament, aigua potable, enllumenat, jardineria i xarxa de reg, mobiliari urbà, senyalització i serveis existents.  
Plec de prescripcions tècniques particulars.  
Mesuraments i pressupost; el pressupost base de licitació ascendix a la quantitat de 502.968,84 euros.  
El projecte es va exposar al públic per mitjà de decret de la Regidoria d'Urbanisme, de data 20 de setembre de 2006; es va inserir un edicte sobre això en el periòdic Metro de 7 de novembre de 2006, en el Diari Oficial de la Comunitat Valenciana número 5.416, del dia 28 de desembre següent, i al tauler d'anuncis municipal.   
Durant el període expositiu no s'han presentat al·legacions.   
És procedent, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana; és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
1. Aprovar el Projecte d'Urbanització de la Zona entre el Carrer de Juanito Santero i el Centre de Tecnificació, redactat pel Servici d'Obres i Projectes de la Gerència Municipal d'Urbanisme.   
2. Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Comunitat Valenciana.   
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que, contra el referit acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la sala del Tribunal Superior de Justícia de la Comunitat Valenciana, en el termini de dos mesos, comptats -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 13 de febrer de 2007.- L'alcalde, p. d., la regidora d'Urbanisme: Sonia Castedo Ramos. El regidor secretari: Pedro Romero Ponce.